stanford-oval/wikipedia huggingface dataset:
Google Workspace
Käyttö

Google Apps -palvelun oman ilmoituksen mukaan sovelluksen ilmainen tai maksullinen versio on käytössä yli viidessä miljoonassa yrityksessä. Google for Work -divisioonan johtajan Amit Singhin mukaan 60 % Fortune 500 -yrityksistä käyttää Google for Work -palveluita. Asiakkaita on eri puolilta maailmaa ja kaikilla toimialoilla. Tunnettuja asiakkaita ovat esimerkiksi Uber, AllSaints, BuzzFeed, Design Within Reach, Virgin, PwC ja useat muut yritykset. Google Apps -palvelun asiakassivulla on esitelty useita Apps-sovellusten käyttäjiä.
Googlen jälleenmyyjät ja suosittelijat

Googlella on oma jälleenmyyjäverkosto, joka auttaa uusia asiakkaita Apps-sovellusten käyttöönotossa. Kumppaneita voi etsiä Partners-hakemistosta. Google aloitti 10. maaliskuuta 2014 suositteluohjelman, jossa suosittelija saa 15 dollaria jokaisesta uudesta käyttäjästä. Aluksi ohjelmaan osallistuminen oli mahdollista vain Yhdysvalloissa ja Kanadassa asuville. Suositteluohjelman sopimustekstistä käy ilmi, että suositusten määrää ei ole rajattu, mutta palkkion saa vain sadasta ensimmäisestä suosituksen perusteella käyttäjäksi ryhtyneestä.
Google otti käyttöön 4. joulukuuta 2014 Google for Work and Education Partner Program -kumppaniohjelman, jonka tarkoituksena on helpottaa tuotteiden ja palveluiden myyntiä sekä uusien tuotteiden kehittämistä kaikilla Google for Work and Education -ohjelmistopakettiin kuuluvilla alustoilla.
Google Apps Marketplace -verkkokauppa

Vuonna 2010 perustetussa Google Apps Marketplace -verkkokaupassa myydään ensisijaisesti yrityksille tarkoitettuja, etäresurssipohjaisia sovelluksia, jotka parantavat Google Apps -sovellusten toiminnallisuutta. Marketplace-verkkokaupassa järjestelmänvalvojat voivat selata, ostaa ja ottaa käyttöön yrityksille tarkoitettuja, integroituja etäresurssisovelluksia. Verkkokauppa on käytössä Google Apps-, G Suite- ja Google Apps for Education -paketeille.
Sovellusten kehittäjät voivat myös kehittää eteenpäin verkkokaupassa saatavana olevia sovelluksia ja myydä siellä sovelluksia ja palveluita. Google ilmoitti 6. maaliskuuta 2014, että Google Apps -sovellusten käyttäjät ovat asentaneet Marketplacesta yli 200 miljoonaa sovellusta sen avaamisen jälkeen.
Googlen 17. syyskuuta 2014 julkaisemassa blogikirjoituksessa kerrotaan, että työntekijät voivat asentaa ulkopuolisten kehittämiä sovelluksia Marketplace-verkkokaupasta myös ilman järjestelmänvalvojaa.
Arvioita

Google Apps -sovelluksia on arvioitu useissa verkkolehdissä, ja niille on yleensä annettu 4–5 pistettä viidestä. Arvioissa Google Apps -sovellukset saavat kiitosta kilpailukykyisestä hinnoittelusta, kattavasta ohjelmistopaketista, helposta käyttöönotosta sekä toimivuudesta eri laitteissa.  Toisaalta arvioissa on arvosteltu sitä, että Google Apps-, Google Presentations- ja Google Documents -sovelluksissa ei ole vastaavia ammattimaisen näköisten asiakirjojen laatimiseen vaadittavia ominaisuuksia kuin PowerPointissa ja Microsoft Wordissa.
Kilpailijat

Google Apps -paketin tärkein kilpailija on Microsoft Office 365, Microsoftin etäresurssipohjainen yritysratkaisu, johon kuuluu vastaavia tuotteita. Verkkolehdissä on yleensä otettu varovasti kantaa siihen, kumman ominaisuudet ovat parempia. Arvioijat ovat todenneet, että Google Apps ja Microsoft 365 saavat yhtä hyviä arvioita, mutta niiden ominaisuudet poikkeavat merkittävästi toisistaan.
Olennaisimmat erot koskevat hinnoittelua, tallennustilaa ja ominaisuuksien monipuolisuutta. Microsoft 365 -sovelluksissa on yleensä enemmän ominaisuuksia kuin Google Apps -sovelluksissa, mutta ominaisuuksista monet jäävät käyttämättä. Google ei anna tietoa liikevaihdostaan tai käyttäjämääristä, minkä vuoksi Google Apps- ja Microsoft Office -pakettien suosiota on vaikea verrata. Microsoftin Office 365 -tuotteilla oli lokakuussa 2014 yhteensä seitsemän miljoonaa käyttäjää, ja määrä oli kasvanut 25 prosenttia viimeisen vuosineljänneksen aikana.  Microsoft on myös ilmoittanut, että se antaa rajoittamattomasti tallennustilaa asiakkaille, jotka hankkivat Microsoft Office 365 -paketin etäresurssiversion.
Tällä hetkellä mikään alkava yritys ei tarjoa vaihtoehtoja Google Apps -ohjelmistopaketille, sillä yhdellä tuotteella, esimerkiksi sähköpostilla, kilpailemiseen liittyy liian suuria kustannuksia, ja tuottomahdollisuudet ovat heikot.
Uusi Google Apps -tuoteversio, Apps with Unlimited Storage and Vault, on tuonut Google Apps -paketille uusia kilpailijoita, joita ovat esimerkiksi Box, Dropbox ja OneDrive.
Muita samankaltaisia tuotteita

G Suite kuuluu osana moniin muihin Googlen työkäyttöön tarkoitettuihin tuotteisiin. Näitä ovat esimerkiksi Google Cloud Platform, Google Search for Work, Google Maps for Work ja Google Chrome for Work.
Kirjallisuutta

Beswick, James: Getting Productive With Google Apps.  San Francisco, CA:  415 Systems, 2009.  ISBN 978-1-4404-8676-0.
Conner, Nancy: Google Apps: The Missing Manual.  Sebastopol:  Pogue Press, 2008.  ISBN 978-0-596-51579-9.
Granneman, Scott: Google Apps Deciphered: Compute in the Cloud to Streamline Your Desktop.  USA:  Prentice Hall, 2008.  ISBN 978-0-13-700470-6.
Brodkin, Jon: Meet the father of Google apps (who used to work at Microsoft).  22.6.2010. Networkworld.com. Viitattu 15.5.2015.
Aiheesta muualla

Virallinen verkkosivusto
Hiplife

Hiplife on ghanalainen musiikkityyli, joka on pääosin hip hopin ja highlifen yhdistelmä. Musiikkityyli on saanut vaikutteita myös dancehallista ja reggaesta. Hiplife-kappaleet lauletaan yleensä ghanalaisilla kielillä, kuten Twillä, Ewellä ja Galla.
Suosittuja hiplife-artisteja on muun muassa Tic Tac, Vision In Progress (VIP) ja Kwaw Kesse.
Himavisa

| Himavisa |
| --- | --- |
Tyyli:  viihde
Kestoaika:  42 minuuttia
Verkko:  Fox (televisiokanava Suomessa)
Esitetty:  3. lokakuuta 2017 –
Tuotantokausia:  1
Jaksoja:  10
Tuotanto
Vastaava(t) tuottaja(t):   Jari Kaarre  
Käsikirjoittaja(t):   Anne Puolanne 
Leikkaaja(t):   Santtu Siippainen  Anne Mäkitalo 
Tuotantoyhtiö(t):  Endemol Shine Finland
Himavisa on FOX-kanavalla esitettävä visailuohjelma. Jokaisessa jaksossa neljä tiimiä ratkoo heidän kotonaan erilaisia tehtäviä ja kysymyksiä, jotka vaativat osaamista ja tietämystä eri aihealueista. Tiimit koostuvat tavallisista ihmisistä ja kisa alkaa, kun kotiovelle ilmestyy visatehtäviä sisältävä laatikko. Jokainen tiimi voittaa palkinnon joka määräytyy heidän keräämiensä, oikeiden vastauksien perusteella, saaduista pisteistä.
Ohjelma perustuu saksalaiseen formaattiin Beat the Box. Ohjelman kertojana toimii Cristal Snow.
Hiuksiot

| Hiuksiot |
| --- | --- |
 Hiuksio (Coleochloa setifera)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Hiuksiot Coleochloa  Gilly
Katso myös
   Hiuksiot Wikispeciesissä   Hiuksiot Commonsissa 
Infobox OKNimi-testi OK: 
Hiuksiot (Coleochloa) on sarakasvien (Cyperaceae) heimoon kuuluva pieni kasvisuku. Sukuun kuuluu kahdeksan lajia.
Lajeja

Coleochloa abyssinica
Coleochloa domensis
Coleochloa glabra
Coleochloa microcephala
Coleochloa pallidior
Coleochloa schweinfurthiana
Coleochloa setifera – hiuksio
Coleochloa virgata
Aiheesta muualla

Finto: Kassu – Kasvien suomenkieliset nimet: Coleochloa
Helvi Vasara

Helvi Helena Vasara, o.s. Jaakkola (6. heinäkuuta 1910 Kiukainen – 18. tammikuuta 1998 Helsinki) oli suomalainen filosofian maisteri ja kirjallisuuden kääntäjä.
Helvi Vasaran vanhemmat olivat Väinö Nestori Jaakkola (1886–1964) ja Edla Hellin Maria Eskola (1889–1967). Hän oli naimisissa vuodesta 1936 maanviljelysneuvos Risto Vasaran (1908–1975) kanssa. Lapset: Eero-Heikki (1939), Matti (1941), Heli (1943) ja Ilkka (1946).
Teoksia

Englannin kielikurssin tekstikirja : äänilevy-pikakurssi : suppea kielioppi, puheharjoituksia, sanaluettelo, hyödyllisiä sanoja ja lauseparsia puhuttuina äänilevyihin, yhteensä 4000 sanaa, joista n. 1600 eri sanaa ; tarkastanut ja levyihin puhunut Frederick A. L. Charlesworth ; suomeksi sovittanut Helvi Vasara. Radiola, Helsinki 1938
Puhu englantia : äänilevy-pikakurssin tekstikirja ; suomeksi sovittanut Helvi Vasara ; tarkastanut ja levyihin puhunut Frederick A. L. Charlesworth. 2. painos Radiola, Helsinki 1939
Saksan kielikurssin tekstikirja : äänilevy-pikakurssi ; tarkastanut ja levyihin puhunut Hermann Kappner ; suomeksi sovittanut Helvi Vasara. Radiola, Helsinki 1939
'Suomen akateemisten naisten liitto - Finlands kvinnliga akademikers förbund ry : 1922–1962. Suomen akateemisten naisten liitto, Helsinki 1964
Hauterive (Fribourg)

| Hauterive |
| --- | --- |
 Hauteriven luostari.
 vaakuna

 Hauterive
 Koordinaatit: 47°46′N, 7°1′E 
Valtio:   Sveitsi
Kantoni:  Fribourg
Hallintoalue (district):  Sarinen alue
Ecuvillens ja Posieux yhteen:  2001
Pinta-ala:  
 – Kokonaispinta-ala:  11,93 km²
Korkeus:  560–722 m
Väkiluku (31.12.2017)  (vakinaiset asukkaat):  2 513
 – Väestötiheys:  211 as./km²
 
 www.hauterivefr.ch 
Infobox OKVirheellinen NIMI-arvo: 
Hauterive on kunta Keski-Sveitsissä Fribourgin kantonissa. Siellä on vajaat 3 000 asukasta.
Sijainti

Hauterive sijaitsee Sarine- ja Glânejokien laaksossa kumpuilevassa Mittellandissa Fribourgin kaupungista viitisen kilometriä lounaaseen. Kunnan pohjoinen rajanaapuri on Villars-sur-Glânen kaupunki.
Historiaa

Hauteriven kunta perustettiin vuonna 2001, kun Ecuvillens ja Posieux yhdistyivät.
Hauteriven luostari on perustettu 1100-luvulla.
Liikenne

Moottoritie A12 Bernistä Veveyhin kulkee kunnan poikki.
Aiheesta muualla

Kuvia tai muita tiedostoja aiheesta Hauterive (Fribourg) Wikimedia Commonsissa
Hienopuuseppä

Hienopuuseppä on puuntyöstön ja esineenvalmistuksen ammattilainen. Hienopuuseppä tekee pääasiassa huonekaluja massiivipuusta käyttäen perinteisiä puusepänliitoksia. Vastakohtana nykyajan kertakäyttöhuonekaluille hienopuuseppä tarjoaa yksilöllisiä tuotteita, joita massatuotanto ei pysty tarjoamaan. Pienten verstaiden työnkuvaan kuuluu pääasiassa mittatilaustöiden valmistaminen asiakkaan toiveiden mukaan.
Koulutukseen kuuluu vahvasti tuotteen kokonaisvaltainen suunnittelu ja valmistus. Uusimmat innovaatiot, kuten cnc-koneistus ja 3D-mallinnus, ovat nykyään kiinteä osa oppimista perinteisten menetelmien ohella. Ammattikoulusta valmistuvat puusepät suuntautuvat enemmän tehtaiden ja levyteollisuuden palvelukseen, kun taas hienopuusepän koulutus tähtää yrittäjyyteen. Hienopuusepän koulutus Suomessa on 120 opintoviikon laajuinen.
Monissa ammatillisissa oppilaitoksissa hienopuusepäksi voi valmistua artesaanin nimikkeellä. Suomessa koulusta tarjoaa esimerkiksi Ikaalisten käsi- ja taideteollisuusoppilaitos, Koulutuskeskus JEDU Piippola ja Länsi-Uudenmaan koulutuskeskus Vihdissä.
Henriikka Rönkkönen

| Henriikka Rönkkönen> Henkilötiedot |
| --- | --- |
Syntynyt: 1984 (ikä 39–40)
Kansalaisuus:  Suomi
Ammatti:  kirjailija ja bloggaaja
Kirjailija
Äidinkieli: suomi
Tuotannon kieli: suomi
Esikoisteos:  Mielikuvituspoikaystävä, (2016) Bikinirajatapaus, (2018) Määmatka, (2020)
Aiheesta muualla
Kotisivut
Löydä lisää kirjailijoitaKirjallisuuden teemasivulta
Henriikka Rönkkönen (s. 1984) on suomalainen Heinolasta kotoisin oleva Helsingissä asuva kirjailija ja bloggaaja. Koulutukseltaan hän on filosofian maisteri, pääaineena suomen kieli ja kirjallisuus. Ennen oman sinkkuutta käsittelevän bloginsa aloittamista hän kirjoitti City-lehteen seksiä ja seksuaalisuutta käsittelevää blogia. Hänen pro gradunsa käsitteli suomalaisten naisten pornokirjoituksia. Hän jatkoi pro gradun jälkeen seksistä kirjoittamista ja opiskeli auktorisoiduksi seksuaalineuvojaksi.
Lahden kaupunginteatterissa sai 5. marraskuuta 2020 kantaesityksensä Aija Pahkalan esittämä monologi Mielikuvituspoikaystävä K–18. Monologi perustuu Rönkkösen vuonna 2016 julkaistuun teokseen Mielikuvituspoikaystävä.
Teokset

Rakkausshokkihoito. Atena, 2022.
Määmatka.  Jyväskylä:  Atena, 2020.  ISBN 9789523006539.
Bikinirajatapaus.  Jyväskylä:  Atena, 2018.  ISBN 9789523004047.
Mielikuvituspoikaystävä.  Jyväskylä:  Atena, 2016.  ISBN 9789523002555.
Aiheesta muualla

Henriikka Rönkkönen Atena. Viitattu 22.10.2020.
Jääpallon SM-sarja 1933

| SM-kilpailu 1933 |
| --- | --- |
Joukkueiden määrä:  6
Sarjajärjestelmä:  Yksinkertainen sarja
Mestari:  Viipurin Sudet
Toinen sija:  Helsingin IFK
Kolmas sija:  Viipurin Palloseura
Pudonneet joukkueet:  Jukolan Pojat
Paras maalintekijä:  Heikki Loikkanen, Sudet (5)
Suurin yleisömäärä:  2 041 (HIFK–Sudet)
Alempi sarjataso:  B-sarja
  ← 1932 :  1934 → 
Jääpallon Suomenmestaruus 1933 ratkaistiin yksinkertaisessa sarjassa. Sarja oli tasainen ja mestaruus ja putoaja ratkesivat vasta viimeisellä kierroksella. Mestaruuden voitti lopulta Viipurin Sudet. Mestaruus oli Susien neljästoista ja maineikkaan seuran viimeiseksi jäänyt mestaruus.
Mestaruussarja > Sarjataulukko

| Joukkue | O | V | T | H | Maalit | Pts | Sud | IFK | VPS | KIF | HJK | JuP |
| --- | --- | --- | --- | --- | --- | --- | --- | --- | --- | --- | --- | --- |
| Viipurin Sudet | 5 | 4 | 1 | 0 | 17-8 | 9 |  | 1-1 | 2-1 | 4-3 | 5-2 | 5-1 |
| Helsingin IFK | 5 | 3 | 1 | 1 | 9-3 | 7 |  |  | 1-0 | 3-1 | 0-1 | 4-0 |
| Viipurin Palloseura | 5 | 3 | 0 | 2 | 8-7 | 6 |  |  |  | 2-1 | 2-1 | 3-2 |
| Kronohagens IF | 5 | 1 | 1 | 3 | 9-9 | 3 |  |  |  |  | 0-0 | 4-0 |
| Helsingin Jalkapalloklubi | 5 | 1 | 1 | 3 | 6-10 | 3 |  |  |  |  |  | 2-3 |
| Jukolan Pojat | 5 | 1 | 0 | 4 | 6-18 | 2 |  |  |  |  |  |  |
Jukolan Pojat putosi sarjasta. Tilalle nousi Porvoon Akilles.
Mestaruussarja > Mestarijoukkue

Lauri Blomberg (mv), Arvo Närvänen, Yrjö Leppänen, Tapio Hahl, Tuovi Koskinen, Kalle Hahl, Aarne Hahl, Heikki Loikkanen, Väinö Nyyssönen, Mauno Sirén, Niilo Jantunen, Pentti Lappalainen
B-sarja

B-kilpailu pelattiin cup-muotoisena, mukana oli 16 joukkuetta. Porvoon Akilles osallistui kilpailuun ensimmäistä kertaa, ja voitti heti ensimmäisellä kaudellaan B-mestaruuden. Porvoossa pelatussa loppuottelussa se voitti Warkauden Urheilijat. Akilles nousi näin Mestaruussarjaan, josta putosi Jukolan Pojat.
TUL:n loppuottelu

| Joukkue #1 | Tulos | Joukkue #2 |
| --- | --- | --- |
| Helsingin Kullervo | 1-0 | Sorvalin Veikot |
TUL:n loppuottelu > Mestarijoukkue

Sulo Alava, Yrjö Immonen, Onni Kinnunen, Pentti Lönngren, Leo Svanbäck, Aarnen Manninen, Sulo Hakkarainen, Mauri Ryömä, Toivo Itkonen, Selim Haavisto, Yrjö Juutilainen
Hearts of Iron IV

| Hearts of Iron IV |
| --- | --- |

Kehittäjä:  Paradox Development Studio
Julkaisija:  Paradox Interactive
Jakelija:  Steam ja Humble Store
Suunnittelija:  Johan Andersson
Pelisarja:  Hearts of Iron
Pelimoottori:  Clausewitz Engine
Julkaistu:  WW 6. kesäkuuta 2016
Lajityyppi:  strategiapeli
Pelimuoto:  yksinpeli ja moninpeli
Ikäluokitus:  USK 12 
Alusta:  Linux, Mac OS X, Windows
Jakelumuoto:  Digitaalinen jakelu
Lisää peliartikkeleitaVideopelien teemasivulla
| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
Metacritic: 83/100
Arvostelupisteet
Julkaisu: Pisteet
GameSpot: 8/10
IGN: 9.0/10
Pelaaja: 8/10
Hearts of Iron IV on Paradox Development Studion kehittämä ja Paradox Interactiven julkaisema suurstrategiapeli. Se julkaistiin 6. kesäkuuta 2016 Linuxille, Mac OS X:lle ja Windowsille. Peli kuuluu Hearts of Iron -strategiapelisarjaan.
Pelaaminen

Hearts of Iron IV sijoittuu vuosiin 1936–1948. Pelaajan on mahdollista ohjailla pelissä minkä tahansa aikakauden valtion toimintaa sodassa. Aiemmista sarjan peleistä poiketen pelaajan ei enää tarvitse antaa erikseen tarkkoja määräyksiä kaikille sotilasyksiköille, vaan niille on mahdollista antaa suurpiirteisemmät ohjeet hyökkäämiseen tai puolustamiseen.
Sotateknologia ja -talous eivät ole pelissä staattisia, vaan pelaajan on menestyäkseen kehitettävä teknologiaa ja tietotaitoa sekä hankittava resursseja joko omasta valtiostaan tai sen ulkopuolelta. Pelaajan on myös mahdollista nimittää eri bonuksia saadakseen eri virkoihin historian henkilöitä.
Myynti

Hearts of Iron IV oli myynyt yli puoli miljoonaa kappaletta helmikuuhun 2017 mennessä. Toukokuussa 2018 julkaisija ilmoitti pelin myyneen miljoona kappaletta.
Ladattava sisältö

Pelille on julkaistu ladattava sisältönä lisäosat: Together for Victory, Death or Dishonor, Waking the Tiger, Man the Guns, La Resistance, Battle for the Bosporus, No Step Back, By Blood Alone ja Arms Against Tyranny.
Vastaanotto

Pelaaja-lehden arvostelija Arto Kekkonen antoi pelille arvostelussaan arvosanan 8/10. Maasodankäynnin Kekkonen mielsi pelissä muita puolustushaaroja kiinnostavammaksi ja huomautti tekoälyn ajoittaisista ongelmista, mutta piti peliä yleisesti ottaen onnistuneena.
Muropaketti antoi pelille neljä tähteä viidestä arvostelussaan.
GameSpot antoi pelille arvosanaksi 8/10 arvostelussaan.
IGN antoi pelille arvosanaksi 9.0/10 arvostelussaan.
Järjestelmävaatimukset

| --- | --- |
Suoritin: Intel® Core™ i5-750 tai AMD® FX 4300
Keskusmuisti (RAM): 4 Gt
Vapaa levytila: 2 Gt
Näytönohjain: Nvidia® GeForce™ GTX 470 (1.28 Gt) tai AMD® HD 5850 (1 Gt) tai Intel Iris Xe G7 (Tiger Lake) tai AMD® Radeon™ RX Vega 11 tai Steam Deck
Käyttöjärjestelmä: Windows 7 64b tai uudempi
Aiheesta muualla

Hearts of Iron IV MobyGamesissa (englanniksi)
Kuvakaappaus pelistä Benelux-maiden ja pohjoisen Saksan alueelta. Yhdysvallat on valloittanut osan Saksasta ja sen miehitysalueista.
Hoitoaine

Hoitoaine on hiusten hoitotuote, joka selvittää, kosteuttaa ja suojaa hiuksia. Jotkin hoitoaineet lisätään hiuksiin pesun aikana ja huuhdotaan pois. Toiset hoitoaineet lisätään pyyhekuiviin hiuksiin pesun jälkeen ja jätetään niihin. Hoitoaineita on saatavilla suihkeina, nesteinä, vaahtoina ja voiteina.
Hidehiko Yoshida

| Hidehiko Yoshida |
| --- | --- |

Henkilötiedot
Syntynyt: 3. syyskuuta 1969 (ikä 55) Ōbu, Aichi, Japani
Kansalaisuus:   Japani
Vapaaottelija
Aktiivisena:  2002–2010
Pituus:  180 cm
Paino:  102 kg
Painoluokka:  kevyt raskassarja raskassarja
Kätisyys:  oikea
Taistelutyyli:  judo
Tilastot
Ottelut:  18
Voitot:  9
– luovutuksella:  8
– päätöksellä:  1
Tappiot:  8
Aiheesta muualla
www.hidehiko.jp
| Mitalit> Maa:   Japani.Miesten judo. Olympialaiset  | Mitalit> Maa:   Japani.Miesten judo. Olympialaiset  | Mitalit> Maa:   Japani.Miesten judo. Olympialaiset  | Maa:   Japani> Miesten judo. |
| --- | --- | --- | --- |
|  Kultaa | Barcelona 1992 | alle 78 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Birmingham 1999 | alle 90 kg |  |
|  Hopeaa | Hamilton 1993 | alle 78 kg |  |
|  Hopeaa | Chiba 1995 | alle 86 kg |  |
|  Pronssia | Barcelona 1991 | alle 78 kg |  |
| AM-kilpailut  | AM-kilpailut  | AM-kilpailut  |  |
|  Kultaa | Damaskos 1988 | alle 78 kg |  |
Hidehiko Yoshida (s. 3. syyskuuta 1969 Ōbu, Aichi, Japani) on japanilainen vapaaottelija ja judoka. Hän saavutti judourallaan muun muassa olympiakultaa vuoden 1992 kesäolympialaisissa sekä maailmanmestaruuden vuonna 1999. Yoshida siirtyi vapaaottelun pariin vuonna 2002 ja otteli pääosin PRIDE Fighting Championshipsissä. Hän otteli muun muassa Royce Gracie vastaan Pride Shockwave 2003 -tapahtumassa, sekä vuoden 2008 judon olympiakultamitalistia Satoshi Ishiita vastaan Dynamite!! 2009 -tapahtumassa.
Aiheesta muualla

Hidehiko Yoshidan vapaaottelutilastot
Hienomekaanikko

Hienomekaanikko on kone- ja metallialan perustutkinto. Hienomekaanikko tekee mittaus-, sairaala- ja säätöteknisten sekä optisten laitteiden testausta, huoltoa ja asennusta sekä kojevalmistusta. Ammattitaitoinen hienomekaanikko hallitsee CNC-työstökoneiden käytön sekä sähkötekniikan ja elektroniikan perusasiat.
Hienotyöstö

Hienotyöstö on työstömenetelmä.
Menetelmä voidaan määritellä hienotyöstöksi, kun
mittatarkkuus on vähintään IT7
muoto ja sijaintitarkkuus ovat korkeintaan 30% IT7:stä tai
pinnankarheus on korkeintaan 40% IT7:stä.
Menetelmät:
Hiomarakeella lastuavat: Hionta, hoonaus, hiveltäminen, hiertäminen ja liukuhionta.
Terällä lastuavat: Hienosorvaus, hienojyrsintä, avartaminen, aventaminen, kalvinta ja kaapiminen.
Muovaavat menetelmät: Silovalssaus, silopainaminen
Erkauttavat menetelmät: Kipinätyöstö
Henry Ernest Atkins

Henry Ernest Atkins (20. elokuuta 1872 – 31. tammikuuta 1955) oli englantilainen shakinpelaaja ja kansainvälinen mestari. Vuosina 1895–1901 hän osallistui seitsemään pieneen turnauksen, joista hän voitti neljä ja sijoittui toiseksi kolmesti. 70 turnauksissa pelaamastaan pelistä hän hävisi vain kolme. Vuonna 1902 Atkins osallistui Hannoverin turnaukseen, jossa hän sijoittui kolmanneksi tuloksella +8=7-2. Seuraavan merkittävän turnauksensa hän pelasi vasta kahdenkymmenen vuoden päästä Lontoossa 1922. Turnaus jäi myös hänen viimeiseksi suureksi turnauksekseen. Atkins osallistui myös shakin britannianmestaruuskilpailuihin ja voitti mestaruuden yhdeksästi vuosina 1905–1911, 1924 ja 1925. Hän edusti myös Britannian Shakkiliittoa shakkiolympialaisissa vuosina 1927 ja 1935.
Atkinsille myönnettiin kansainvälisen mestarin arvonimi vuonna 1950.
Kirjallisuutta

Coles, R. N.: H.E. Atkins, doyen of British chess champions: A biography, with fifty of his best and most characteristic games.  Pitman, 1952.
Aiheesta muualla

Henry Ernest Atkins ChessGames.com-sivustolla (englanniksi)
Hoitoresistentit sieni-infektiot

Hoitoresistentit sieni-infektiot ovat sieni-infektioita, joita ei voi hoitaa tunnetuilla sienilääkkeillä. Toukokuussa 2018 tutkijat varoittivat, että hoitoresistentit sieni-infektiot yleistyvät maailmalla. Resistenssi antifungaalisia aineita vastaan on kasvanut 30 tai 40 vuotta. Laajasti käytetyt atsolit ovat menettämässä tehoaan. Tutkijat sanovat, että yksi syy voi olla antifungaalisten aineiden käyttö maanviljelyssä.
Yhdysvaltojen CDC:n mukaan hoitoresistenteistä sieni-infektioista on tulossa kansanterveysongelma. CDC:n mukaan resistenssi koskee erityisesti Candida-hiivaa, joka aiheuttaa suun ja nielun hiivatulehduksia sekä emättimen hiivatulehdusta. Tiedemiesten mukaan noin 20 prosentilla naisista on jatkuvasti Candida-hiivaa vaginassaan ilman oireita. Sieni-infektion leimahtaminen liittyy usein antibioottikuuriin, mutta myös riskiä kasvattavia ovat raskaus, ehkäisypillereiden käyttö, diabetes ja heikentynyt immuunipuolustus esimerkiksi johtuen kemoterapiasta tai HI-viruksesta. Yhdysvalloissa invasiivisen Candida-hiivatulehduksen saa 46 000 ihmistä joka vuosi. Erään arvion mukaan kuolleisuus on noin 30 prosenttia, mutta siihen vaikuttaa se, että hiivatulehdus iskee herkemmin ennestään sairaisiin. Erään tutkimuksen mukaan kuolleisuus on yksinomaan hiivatulehduksen osalta 19–24 prosenttia.
Yhdysvalloissa verenkiertoon päässyt Candida-infektio on yleisin verenkiertoinfektio. Verenkiertoon päästessään se aiheuttaa 3–13 lisäpäivää vuodeosastolla ja hoitaminen tulee maksamaan 6 000 – 29 000 Yhdysvaltain dollaria.
Lisäksi Aspergillus-bakteerit ovat tulleet yhä resistentimmiksi atsoleille. Aspergillus-infektioihin liittyy myös korkea kuolleisuus. Hoitoresistentti Aspergillus-infektio voi kehittyä ihmiselle joka on käyttänyt aikaisemmin antifungaalisia lääkkeitä.